Akademija nauka i umjetnosti Bosne i Hercegovine

Akademija nauka i umjetnosti Bosne i Hercegovine (ANUBiH) je najviša naučna i umjetnička državna institucija Bosne i Hercegovine.

Akademija nauka i umjetnosti Bosne i Hercegovine nastala je iz Naučnog društva koje je utemeljeno Zakonom (Sl. l. NR BiH 14/51) 1951. Naučno društvo je funkcioniralo sve dok Skupština SR Bosne i Hercegovine 1966. nije donijela Zakon (Sl. l. SR BiH 22/66) prema kojem je Naučno društvo Bosne i Hercegovone preraslo u Akademiju nauka i umjetnosti Bosne i Hercegovine, najvišu naučnu i umjetničku instituciju Bosne i Hercegovine.

Zakonom je Akademiji nauka i umjetnosti Bosne i Hercegovine stavljeno u zadatak da vodi brigu o ukupnom razvoju nauke i umjetnosti, da organizira naučna istraživanja i umjetničke manifestacije, da objavljuje radove svojih članova i saradnika Akademije i da u cjelini brine o stanju i razvoju nauke i umjetnosti u zemlji. Akademija je u svom radu potpuno samostalna i slobodna, a rukovodi se isključivo principima i interesima nauke i slobodnog uvjerenja svojih članova.

Akademija nauka i umjetnosti Bosne i Hercegovine je na temelju Zakona donijela svoj Statut, u kojem je regulirala sva pitanja organizacije, upravljanja i rada u svim oblastima u kojima djeluje.

Organizacija
Predsjedništvo
Predsjedništvo ANUBIH sačinjavaju predsjednik, dva potpredsjednika, generalni sekretar, sekretari odjeljenja i po jedan predstavnik svakog odjeljenja, koje bira Skupština iz reda redovnih i dopisnih članova.

Na Izbornoj Skupštini Akademije nauka i umjetnosti Bosne i Hercegovine održanoj 7. decembra 2020, izabrani su predsjednik, dva potpredsjednika, generalni sekretar Akademije nauka i umjetnosti Bosne i Hercegovine.

Na osnovu glasanja za članove Predsjedništva ANUBiH izabrani su:

 Akademik Muris Čičić – predsjednik ANUBiH
 Akademkinja Lidija Lincender Cvijetić – potpredsjednica ANUBiH
 Akademkinja Mirko Pejanović – potpredsjednk ANUBiH
 Akademik Asif Šabanović – generalni sekretar ANUBiH

Odjeljenja
Prema odredbama Statuta, ANUBiH je organizovana u šest odjeljenja, na principu okupljanja srodnih struka:
 Odjeljenje društvenih nauka
 Odjeljenje humanističkih nauka
 Odjeljenje medicinskih nauka
 Odjeljenje prirodnih i matematičkih nauka
 Odjeljenje tehničkih nauka
 Odjeljenje umjetnosti

Odjeljenja ANUBIH su nosioci osnovne naučne odnosno umjetničke djelatnosti. Odjeljenja osnivaju odbore i komisije, čiji je zadatak da organizuju realizaciju Akademijinih naučnih projekata i programa i da neposredno učestvuju u realizaciji programa nekih međuakademskih odbora.

Odbori Predsjedništva ANUBiH su:

Odbor za biblioteku i dokumentaciju
Odbor za međunarodnu saradnju 
Odbor za izdavačku djelatnost
Odbor za naučnoistraživački i istraživačkorazvojni rad
Komisija za naučno-tehnološke osnove rekonstrukcije i razvoja BiH

Organizacione jedinice Akademije su:

Centri

Centar za sistemska istraživanja
Centar za karstologiju
Centar za koordinaciju medicinskih istraživanja
Centar za leksikologiju i leksikografiju
Centar za balkanološka ispitivanja
Centar za filozofska istraživanja
Centar za demografsku genetiku
Odbori odjeljenja

 Odbor za ekonomske nauke
 Odbor za pedagoške nauke
 Odbor za političke nauke 
 Odbor za pravne nauke
 Odbor za sociološke nauke 
 Odbor za historijske nauke 
 Odbor za filozofske nauke 
 Odbor za edukaciju i scientimetriju u biomedicinskim (naučnim) istraživanjima
 Odbor za gerijatriju i gerontologiju
 Odbor za mikrobiologiju i srodne discipline 
 Odbor za kardiovaskularnu patologiju 
 Odbor za maligna oboljenja 
 Odbor za oralno zdravlje
 Odbor za psihijatrijska i neurološka istraživanja 
 Odbor za prirodne resurse
 Odbor za mehatroniku
 Odbor za energiju, energetiku i okoliš

Komisije odjeljenja

 Komisija za poljoprivredu i ruralni razvoj - članovi
 Komisija za šumarstvo 
Komisija za genetičko inženjerstvo i biotehnologiju

 Predsjednici 
 Vaso Butozan (1966–1968)
 Branislav Đurđev (1968–1971)
 Edhem Čamo (1971–1977)
 Alojz Benac (1977–1981)
 Svetozar Zimonjić (1981–1990)
 Seid Huković (1990–1999)
 Božidar Matić (1999–2014)
 Miloš Trifković (2014–2020)
 Muris Čičić (2020–danas)

Počasni članovi
 Josip Broz Tito, izabran 19. novembra 1969.
 Ivo Andrić, izabran 23. decembra 1969.
 Rodoljub Čolaković, izabran 23. decembra 1969.
 Edvard Kardelj, izabran 29. aprila 1971.
 Vladimir Bakarić, izabran 18. aprila 1974.
 Ivan Supek, izabran 14. maja 2002.
 Bogdan Bogdanović, izabran 14. maja 2002.
 Adil Zulfikarpašić, izabran 14. maja 2002.

 Međunarodna saradnja 
Dok je SR Bosna i Hercegovina bila dio SFR Jugoslavije, Akademija nauka i umjetnosti Bosne i Hercegovine ostvarivala je međunarodnu saradnju putem Savjeta akademija Jugoslavije, a na osnovu protokola koje je Savjet zaključio sa drugim nacionalnim akademijama.

Nakon proglašenja Bosne i Hercegovine nezavisnom državom 1992, ANUBiH postaje nacionalna akademija. Akademija je do sada obnovila i uspostavila naučnu saradnju sa nizom stranih akademija i međunarodnih institucija, među koje spadaju:

 Austrijska akademija nauka
 Bugarska akademija nauka
 Crnogorska akademija nauka i umjetnosti
 Hrvatska akademija znanosti i umjetnosti
 Mađarska akademija nauka
 Makedonska akademija nauka i umjetnosti
 Ruska akademija nauka
 Slovenska akademija nauka i umjetnosti 
 Turska akademija nauka
 European Federation of National Academies of Sciences and Humanities (ALLEA)
 Euro Mediterranean Academic Network (GID-EMAN)
 Global Network of Science Academies (IAP)
 Indian Council of Social Science Research (ICSSR)
 Inter -University Center (IUC) Dubrovnik
 Inter-Academy Council of Southeast Europe (IAC SEE)
 International Council for Science (ICSU)
 International Union of Academies (IUA)

 Izdavačka djelatnost 
Izdavačke aktivnosti definirane su Zakonom i Statutom koji obuhvataju periodična (serijska) i povremena izdanja. Akademija, kao izdavač ili suizdavač objavljuje određeni broj naučnih i umjetničkih radova. Detaljan pregled svih izdanja ANUBIH je dostupan po zahtjevu.

Radovi (Časopisi i Periodična izdanja naučnih radova ocijenjenih i prihvaćenih od strane odjeljenja) 
 Dijalog - (Časopis za filozofska i društvena pitanja); ISSN 0350-6177
 Sarajevo Journal Of Mathematics - (Ranije Radovi Matematički) - Publikacije međunarodnog karaktera namijenjene publiciranju originalnih naučnih radova iz različitih polja matematičkih nauka; ISSN 1840-0655
 Acta medica academica - (Ranije Radovi) - Časopis Odjeljenja medicinskih nauka Akademije nauka i umjetnosti Bosne i Hercegovine; ISSN 1840-1484 (štampano izdanje); ISSN 1840-2879 (Online izdanje)
 Herbologija - Međunarodni časopis o proučavanju i suzbijanju korova (Izdavači: Akademija nauka i umjetnosti Bosne i Hercegovine i Herbološko društvo BiH); ISSN 1840-0809
 Djela - Povremena izdanja naučnih djela ocijenjenih i prihvaćenih od strane odjeljenja
 Godišnjak - Periodično izdanje centra za balkanološka ispitivanja
 Posebna izdanja - Povremena izdanja predstavljena na naučnim i kulturnim manifestacijama ANUBIH
 Građa - Povremena izdanja podataka sistematskog istraživanja spremnih za dalju naučnu elaboraciju
 Ljetopis - Godišnja publikacija o aktivnostima ANUBIH i njenih članova
 Vanserijska izdanja

 Također pogledajte 
 Spisak akademika ANUBiH

 Reference 

 Dodatna literatura 
 Spomenice: 1951–1976. i 1951–2011. 
 Monografija akademika Envera Redžića: "Pola stoljeća Akademije nauka i umjetnosti Bosne i Hercegovine (1952–2002)", ANUBiH, Sarajevo, 2004.
 "Strategija djelovanja ANUBiH u periodu 2015–2020. godine", ANUBiH, akademik Miloš Trifković, Sarajevo, 2015.

 Vanjski linkovi 


*
Kategorija:Bosanskohercegovačka kultura
Kategorija:Organizacije u Bosni i Hercegovini
BiH
Kategorija:Organizacije osnovane 1951.
Kategorija:Obrazovanje u Sarajevu